Tant els Aliats com les Potències Centrals van intentar que Bulgària escullés un bàndol en aquesta guerra. Bulgària i Sèrbia havien combatut dues guerres en els últims 30 anys: la Guerra serbobúlgara el 1885 i la Segona Guerra dels Balcans el 1913. El resultat va ser que el govern i el poble búlgar consideraven que Sèrbia estava en possessió de terres que pertanyia a Bulgària, i quan les Potències Centrals es van oferir per donar-los el territori que reclamaven, els búlgars van entrar a la guerra al seu bàndol. Amb la derrota dels Aliats en la batalla de Gal·lípoli i la derrota russa a l'ofensiva de Gorlice-Tarnów, el rei Ferran I de Bulgària va signar un tractat amb Alemanya, i el 23 de setembre de 1915, Bulgària va començar a mobilitzar-se per la guerra.